Østre Toten

Østre Toten er en kommune på Toten i Innlandet fylke. Kommunen grenser i vest til Vestre Toten, i nord til Gjøvik, i nordøst til Ringsaker, i øst til Stange, i sørøst til Eidsvoll og i sør til Hurdal.

Natur 
Kommunen strekker seg langs vestsida av Mjøsa. Den beste dyrkingsjorda finnes i den nordlige delen av kommunen, mens den høyereliggende delen i sør er mer preget av skog og annen utmark. Området hever seg fra Mjøsa på ca. 120 meter over havet, til det høyeste punktet Torsæterkampen på 841 meter over havet. Lenaelva har innhentet seg som fiskeelv og begynner å nærme seg fordums tider, etter nesten å ha blitt kvalt av avrenning fra særlig landbruket.

Samfunn
Kommunen hadde i 2021 i alt 14 827 innbyggere. Bosetningen er overveiende spredd, men drøyt 40% av befolkningen bor i tettstedene Kapp, Kolbu, Lena (kommunesenter), Lensbygda, Nordlia, Skreia og Sletta.

Mange av de kommunale tjenestene er delt med egen, relativt selvstyrt enhet i hver "fjerding"/firedel av kommunen. Dette gjelder Bo og servicesentra, hjemmesykepleie, legesentre og tidligere helsestasjoner. (Kapp og Kolbu Helsestasjoner er lagt ned og flyttet til Lena).

Fjerdingene er kalt Lena, Skreia, Kapp og Kolbu.

Kommunen ble i 2021 utsatt for et datasnok.

Politikk

Kommunestyrevalget 2019

Kommunestyrevalget 2015

Utdanning 
7 barneskoler
2 ungdomsskoler
1 videregående skole
1 folkehøyskole

Militæranlegg 
Tidligere lå et av hærens kløvkompanier, i tillegg til hærens veterinærtjeneste på Starum leir. Dette anlegget er overtatt av Stiftelsen Norsk Hestesenter.  Denne ble nedlagt på starten av 1980-tallet. FLO-Sanitet (Sanitetsmagasin Sør-Norge) lå på Starum, men er nå nedlagt. Hele bygningsmassen er dessuten solgt slik at det nå ikke er igjen noe av FLO-Sanitet på Starum. Dessuten ligger deler av Steinsjøen skytefelt i Østre Toten kommune.

Næringsliv 
Østre Toten er Vestopplands største jordbrukskommune etter jordbruksareal, og den nest største i Innlandet fylke etter Ringsaker kommune på Hedmarken. Dette gjenspeiler seg i kommunevåpenet som er en potetplante. Østre Toten er en av Norges største produsenter av potet og løk.
Kims fabrikker (som produserer potetchips) ligger på Skreia.

På Kapp lå en av tidligere Opplands større bedrifter. Det var Kapp Melkefabrikk, som ble bygd på slutten av 1800-tallet for produksjon av Dr. Sopps (1860–1931) oppfinnelse: kondensert melk uten sukkertilsetning.

De røde murbygningene er nå for en stor del restaurert og strutter av trivelig og inspirerende atmosfære med sin gamle sjel og flotte beliggenhet ved Mjøsa. Kapp Melkefabrikk er fremdeles en arbeidsplass, men det drives ikke lenger med melkeprodukter.

Kultur

Museer og kulturvern 
Etter at Anders Bugge, som representant for Riksantikvaren, besøkte storgardsmiljøet i bygda i 1921, ble følgende hus vedtatt fredet i 1923:
Auren (hovedbygning)
Billerud (hovedbygning)
Dyrin (hovedbygning, brant i 1978)
Haugen (hovedbygning)
Kjørkje-Balke (hovedbygning)
Rognstad (hovedbygning og drengstuebygning)
Skipsvollen (hovedbygning fra Kvem, nå på Mjøsmuseets anlegg på Steinberg)
Vang (hovedbygning)
Vester-Balke (hovedbygning)

Tusenårssted
Kommunens tusenårssted er Hoffsvangen som ligger ved Hoff kirke, et par km øst for Lena.

Skulpturer/kunstverk
 Allium av Sverre Wyller står ved Billerud. Skulpturen er inspirert av jordbruket i Østre Toten. Skulpturen er en del av prosjektet Skulpturstopp.

Kjente østretotninger
 Halvdan Svarte (ca. 810-860), vikingkonge
 Halvor Andersen (1745–1810), embetsmann og boksamler
 Peder Balke (1804-1887), kunstmaler
 Olav Johan Sopp (1860-1931), lege og mykolog
 Leif Lundsten (1918-1944), jagerflyver
 Henning Engelsen (1918-2005), treskjærer
 Per Hohle (1918-1999), forfatter
 Margit Sandemo (1924-2018), forfatter
 Alv Gjestvang (1937-2016), skøyteløper
 Svein Erik Brodahl (f. 1939), teatersjef
 Einar Steen-Nøkleberg (f. 1944), klassisk pianist
 Ingjerd Helén (f. 1946), sanger og artist
 Angelina Engelsen (f. 1948), billedhugger
 Jens Braarvig (f. 1948), forsker
 Inger Lise Rypdal (f. 1949), sanger og artist
 Arnulf «Høggern» Paulsen (f. 1949), musiker og artist
 Elena Engelsen (f. 1952), billedhugger
 Paul Narum (1952-2017), direktør ved Forsvarets forskningsinstitutt 2001-2012
 Maj Britt Andersen (f. 1956), sanger og artist
 Eldar Vågan (f. 1960), musiker og artist
 Ingrid Moe Wold (f. 1990), fotballspiller

Bildegalleri

Litteratur 
Bugge, Anders: «Byggeskikk og arkitektur på Toten», i årboka Totn 1981, s. 14-28.
Gjestrum, John Aage: «Kulturlandskap, museum og bygningsvern», i årboka Totn 1981, s. 6-13.

Referanser

Eksterne lenker
 Østre Toten kommunes hjemmeside
 Østre Toten - Store norske leksikon
 Kommunefakta Østre Toten - Statistisk sentralbyrå
 Visit Innlandet - Østre Toten
 Historiske kilder for Østre Toten
 Allium , skulptur ved Billerud av Sverre Wyller